作者:顧況
標題:樂府
內容:暖谷春光至，宸遊近甸榮。雲隨天仗轉，風入禦簾輕。翠蓋浮佳氣，朱樓倚太清。朝臣冠劍退，宮女管絃迎。細草承雕輦，繁花入幔城。文房開聖藻，武衛宿天營。玉醴隨觴至，銅壺逐漏行。五星含土德，萬姓徹中聲。親祀先崇典，躬推示勸耕。國風新正樂，農器近消兵。道德關河固，刑章日月明。野人同鳥獸，率舞感昇平。